Emisiunea de QTC numarul 2593 din 30 septembrie 2026
Apel general pentru emisiunea de QTC, Apel general pentru emisiunea de QTC de  YO3DIU care opereaza pentru YO3KAA
Apel general pentru emisiunea de QTC, Apel general pentru emisiunea de QTC de YO3DIU care opereaza pentru YO3KAA
Astazi vreau sa va prezint QTC-ul numarul 2517 din data de 16 aprilie 2025
Buna ziua, va salut pe toti cei care aveti rabdare sa ma ascultati, eu sper ca informatiile date de mine in acest QTC sa va fie de folos, sau macar sa fie interesante si sa le ascultati ca sa reveniti la aceasta ora si in aceasta frecventa si miercurea viitoare.




Cu multă tristețe vă anunț că tatăl meu, Laurențiu Tăbușcă, cu fostul indicativ YO7RFH, noul indicativ (actualizat acest an) YO7RA, nu mai este printre noi.
Pentru el, radioamatorismul a însemnat foarte mult. A iubit acest hobby, era entuziasmat pentru fiecare legătură făcută și îmi transmitea mereu.. "astăzi am prins o persoană din țara ... !" și toate momentele petrecute în jurul stației.
Mi-aș fi dorit din suflet să fi avut mai mult timp să se bucure de ceea ce i-a plăcut atât de mult.
Eu sunt fiica lui, YO6YRL, și am vrut să vă dau eu această veste și să vă mulțumesc tuturor celor care i-ați fost colegi, prieteni și parteneri de QSO de-a lungul anilor.
[image: ]

L-am cunoscut pe Laur în anii ’90, când lucram împreună la Institutul Militar de Transmisiuni (cum se numea pe atunci) din Sibiu, iar el era YO4RFH și am devenit buni prieteni. A fost un membru foarte activ al radioclubului militar YO6KNW, realizând împreună o serie de proiecte în domeniul radioamatorismului, inclusiv participarea în concursuri naționale și internaționale. A fost un radioamator pasionat și sufletist, de o rară bunătate.

Dumnezeu să-l odihnească pe Laurențiu. Condoleanțe familiei îndurerate.

N2YO


Silent Key - GEORGE CERCHEZ, YO2BB
De anul trecut nu am mai reusit sa luam legatura cu George, YO2BB, dar iata ca gandurile si grijile s-au adeverit si azi un coleg a gasit dovada ca GEORGE CERCHEZ este SK si ingropat de anul trecut, 2025, din luna august in cimitirul din Calea Sagului.
[image: GEORGE CERCHEZ, YO2BB]


Din pacate familia (nepot / nepoata) nu au stiut sa anunte si comunitatea de radioamatori, si doar prin staruita colegului care a luat la pas cimitirele din Timisoara, am aflat ca George nu mai este...

Astfel ca abia acum dupa mai bine de un an, ii putem spune un ultim 73 si D-zeu sa-l ierte si sa-l odihneasca in pace.

YO2MTG








Concursuri Romanesti

Concursul Memorial YO2BCT ex BANAT UHF-SHF este continuatorul concursului Banat 432. Dezvoltarea comunicațiilor în benzile mai sus de 432 Mhz în YO ne-a determinat să schimbăm regulamentul concursului.

Perioadă:
Banat UHF-SHF se va desfășura în paralel cu concursul IARU UHF/SHF, în primul weekend complet al lunii octombrie ;
Pentru 2026 3-4 Octombrie de la 14.00 la 14.00 UTC
Benzi:
432MHz, 1296 MHz, 2320 MHz
Moduri de lucru:
CW, SSB, FM pe segmentele de bandă corespunzătoare conform planului IARU Regiunea 1
Categorii:
SO 70cm (432MHz) LP (<50w)
SO 70cm (432MHz) HP (>50w)
MO 70cm (432MHz) regardless power

SO 23 cm (1,2 GHz)

MO  23 cm (1,2 GHz)

SO   13 cm (2,3GHz)

MO  13 cm (2,3GHz)

Se acceptă și loguri de control (CHECKLOG).

Controale:
RS(T) + 001(serial crescator) + WW QTH locator

Punctaj:
1 km = 1 punct

Scor:
Suma punctelor din legături, separat pe fiecare bandă

Loguri:
Numai în format .EDI, în maxim 10 de zile după concurs, la sectiunea „Încarcă log” al concursului.

Se face câte un fișier EDI pentru fiecare bandă, iar numele fișierului trebuie să conțină indicativul și banda, de exemplu YO5AAA_P_432.edi. Preluare si corectitudinea lui poate fi verificată in pagina Loguri Primite
La arbitrare se vor folosi și logurile disponibile ale stațiilor participante la competițiile organizate în alte țări în aceeași perioadă.
Clasamente/premii: 
Se realizează clasamente generale separate pentru fiecare categorie și bandă. Primii 3 clasați primesc diplome și medalii.

Deasemenea se realizează clasamentul stațiilor YO pentru fiecare categorie și bandă.
Pentru clasamentul YO în banda de 432 Mhz se oferă Cupa BANAT UHF la categoriile SOLP, SOHP și MO (dacă la categoria respectivă vor fi cel puțin 5 clasați).
Observații:
La arbitrarea concursului vor fi folosite ca checklog toate logurile care se pot obține de la managerii/arbitrii concursurilor desfășurate în paralel. Legăturile cu stațiile al căror log nu a putut fi obținut de la ceilalți organizatori vor fi punctate astfel:
zero puncte dacă legătura este unică (adică stația lucrată nu se regăsește în niciunul din celelalte loguri; dacă stația lucrată se regăsește în alte loguri atunci legătura va fi considerată validă dacă:
numărul serial recepționat este valid în raport cu ora la care este declarată legătura;
locatorul recepționat este identic cu cel recepționat de majoritatea stațiilor care au lucrat indicativul respectiv.
Exemple:
stația HA8XYZ apare în 5 loguri primite. Dacă numărul serial recepționat de la HA8XYZ este în ordine crescătoare în raport cu ora (raportată în celelalte loguri) la care s-au efectuat legăturile, atunci legătura este considerată validă.
Stația HA8XYZ apare în 10 loguri primite. În 8 loguri locatorul recepționat este KN06LN iar în celelalte două loguri locatorul recepționat este diferit (ex. KN07LN). Stațiile care au recepționat locatorul KN06LN vor fi considerate majoritare și li se va valida legătura; stațiile care au recepționat un locator diferit vor avea legătura anulată pe motiv de “locator greșit”.
Nu se punctează legăturile la care diferența de timp este mai mare de 5 minute.
Legatura se punctează cu zero puncte (pentru o stație), dacă conține una din următoarele erori: 
indicativ recepționat incorect
număr serial recepționat incorect
QTH locator recepționat incorect
Asociatia QSO BANAT Timisoara – YO2KQT


REGULAMENT
Campionatul Național de Unde Scurte - Telefonie (CNUS SSB) etapa 1
1. Organizator: Federația Română de Radioamatorism.
2. Data: prima zi de luni din luna octombrie, intervalul orar 16:00:00-17:59:59 UTC și
următoarea zi de luni din luna octombrie (săptămâna următoare) în același interval orar.
3. Obiective: perfecționarea abilităților de operare în telefonie, dezvoltarea spiritului de
competiție, atragerea de noi participanți în modul de lucru SSB.
4. Participanți: La Campionatul Național de Unde Scurte – Telefonie pot participa toți
radioamatorii români cu autorizație valabilă pe tot timpul campionatului, membri în structurile
afiliate la FRR, cu taxa achitată la zi.
Participarea în concurs implică faptul că participanții cunosc prezentul regulament, se obligă
să respecte prevederile acestuia și sunt de acord cu prezența unui arbitru la locul din care se
operează.
5. Categorii de concurenți:
A. Seniori categorie putere mare - Operatori cu vârsta peste 18 ani, putere output mai
mare de 100W, conformă cu autorizația ANCOM;
B. Seniori categorie putere redusă - Operatori cu vârsta peste 18 ani, putere maximă
100 W output;
C. Juniori - Operatori cu vârsta până la 18 ani (împliniți la data concursului) putere
conformă cu autorizația ANCOM (nu mai mult de 50 W pentru clasa a IV-a și 100 W pentru
clasa a III-a) ;
D. Echipe - maximum doi operatori, membri legitimați la același club/asociație afiliată
la FRR.
Un concurent nu poate participa simultan la individual dar și membru într-o echipă.
Pentru a declara categoria de participare se folosește doar una din literele (A, B, C,
sau D) trecute în dreptul etichetei CATEGORY (în formatul Cabrillo 2.0) sau CATEGORYOPERATOR (in formatul Cabrillo 3.0). Exemple: CATEGORY: A, sau CATEGORYOPERATOR: D, etc.
Depășirea nivelului maxim de putere permis de categoria de participare constituie
motiv de descalificare. Acest fapt va putea fi luat in considerare pe baza declarațiilor însoțite
de probe, a minimum trei participanți, și/sau a înregistrărilor efectuate cu receptoare SDR.
6. Moduri și benzi de lucru: LSB, în intervalul 3675.0-3775.0 kHz.

7. Etape de concurs:.
 Etapa 1 – 16:00:00-16:29:59 UTC, luni, săptămâna I ;
 Etapa 2 – 16:30:00-16:59:59 UTC, luni, săptămâna I ;
 Etapa 3 – 17:00:00-17:29:59 UTC, luni, săptămâna I ;
 Etapa 4 – 17:30:00-17:59:59 UTC, luni, săptămâna I ;
 Etapa 5 – 16:00:00-16:29:59 UTC, luni, săptămâna II-a ;
 Etapa 6 – 16:30:00-16:59:59 UTC, luni, săptămâna II-a ;
 Etapa 7 – 17:00:00-17:29:59 UTC, luni, săptămâna II-a ;
 Etapa 8 – 17:30:00-17:59:59 UTC, luni, săptămâna II-a.
O stație care face apel, trebuie să părăsească frecvența după efectuarea unui QSO,
cedând astfel frecvența pentru apel stației care l-a chemat. Stațiile care evită în mod repetat
să rămână pe frecvență pentru a face apel, sunt considerate ca fiind stații care lucrează
preferențial și fac obiectul descalificării.
8. Controale: Se va transmite un cod din 6 cifre, format astfel: primele 3 cifre reprezintă
numărul de ordine serial al legăturii, începând cu 001, număr ce va fi transmis în continuare
de la o etapă la următoarea etapă; ultimele 3 cifre sunt un cod tip ștafetă. La prima legătură
din concurs, codul se va forma cu cifra din indicativ plus vârsta operatorului în ani împliniți.
Pentru categoria D. Echipe se va folosi vârsta unuia din operatori. La legătura următoare se
va transmite codul recepționat la legătura anterioară.
Nu se transmite controlul RS (59).
O stație poate fi contactată o singură dată pe etapă.
În exemplul de mai jos sunt primele șase legături din logul stației YO5XXX (operator
din districtul 5, în vârstă de 42 de ani):
QSO: freq mo date time call info sent call info rec
QSO: 3712 PH 2025-10-06 1600 YO5XXX 001542 YO9YYY 001934
QSO: 3712 PH 2025-10-06 1601 YO5XXX 002934 YO4ZZZ 002357
QSO: 3712 PH 2025-10-06 1602 YO5XXX 003357 YO7YZY 004361
QSO: 3709 PH 2025-10-06 1603 YO5XXX 004361 YO8XYX 002247
QSO: 3709 PH 2025-10-06 1603 YO5XXX 005247 YO2KYY 001256
QSO: 3720 PH 2025-10-06 1606 YO5XXX 006256 YO9XZX 006469
9. Punctaj:
 Un QSO valabil = 2 puncte;
 Nu există multiplicator;
 Scorul pe etapă = suma punctelor din etapa respectivă;
 Scorul final = suma scorurilor din etape.
Penalizări: Se anulează la ambii corespondenți punctele dacă:
 timpul diferă cu mai mult de 5 minute;
 sunt greșeli la înscrierea indicativului, modului de lucru sau a frecvenței. Frecvența se
poate trece cea exactă (vezi exemplul de la punctul 8) sau generic: 3500 sau 3700;
 sunt una sau mai multe greșeli la înscrierea codului numeric.
 încălcarea repetată a regulii de formare a codului de transmis, coroborat cu inserarea
în log a unor legături fictive, constituie motiv de descalificare.
Penalizarea sau descalificarea concurenților se poate face atât pentru nerespectarea
regulamentului, dar și a spiritului de fairplay al concursului.

Legăturile duble se lasă în LOG dar se iau în considerare o singură dată, și anume
prima legătură validă.
10. Logurile de concurs:
10.1. LOG-urile sunt acceptate doar în format electronic Cabrillo, completate conform
exemplului de la punctul 8;
10.2. Numele fișierului trebuie să fie de tipul indicativ.log sau indicativ.cbr. Exemplu:
YO3KAA.log;
10.3. Logurile în format electronic trebuie trimise prin email, ca atașament la
ssb@hamradio.ro sau încărcate pe site, la adresa
www.hamradio.ro/CNUSSSB/incarcare.php
Se recomandă încărcarea pe site, unde se face și o verificare a completării corecte a logului;
10.4. Pentru a fi luate în calcul la realizarea clasamentului campionatului național, logurile
trebuie să conțină minimum 30 de legături valide cu stații amplasate pe teritoriul național, în
cel puțin trei din cele opt districte YO și care au lucrat cel puțin trei etape. Minimum 50%
dintre legăturile valide trebuie să fie cu stații care lucrează din districte diferite de cel propriu;
10.5. Termenul maxim este a șasea zi de la terminarea concursului (prima duminică, ora
locală 23:59:59);
10.6. Participanții care urmăresc clasarea pe primul loc la oricare dintre categoriile listate la
punctul 5, sunt obligați să noteze în log frecvența exactă a fiecărui QSO efectuat (folosirea
unui sistem CAT), având ca unitate minimă 1 kHz, și să trimită logurile în termen de 3 ore
după încheierea etapelor a 4-a și a 8-a (până la ora 20:59:59 UTC a fiecărei zi de luni). Se
recomandă folosirea sistemului CAT pentru toți participanții.
10.7 Odată cu afișarea rezultatelor vor fi publicate și logurile, cu respectarea normelor privind
protejarea datelor personale. Se recomandă ca participanți să facă observații la rubrica
SOAPBOX: despre eventualele abateri de la regulament, inclusiv despre nivelul de putere al
concurenților. Acestea vor fi analizate și luate în calcul pe timpul arbitrajului.
11. Clasamente și premii: Se întocmesc clasamente separate pentru fiecare categorie.
Concurenții clasați pe locul I la fiecare categorie primesc titlul de “Campion Național al
României”, medalia, diploma și tricoul de campion dacă sunt participanți la categoria
respectivă, aparținând la 4 structuri diferite afiliate FRR. Cei clasați pe locurile 2 și 3 primesc
medalie și diplomă. Primii 6 clasați primesc diplomă. Toți concurenții vor primi diplome în
format electronic. Premierea se face în cadru festiv.
Clasarea pe primul loc la oricare dintre categoriile de participare va fi validată numai în
condițiile respectării termenelor de trimitere a logurilor precizate la punctul 10.6 și înscrierii in
log a frecvenței exacte a fiecărui QSO, sau prin punerea la dispoziția arbitrilor a înregistrării
audio a perioadei de participare în concurs. În caz contrar, pe primul loc se va clasa
următoarea stație ca punctaj, care îndeplinește condițiile de la punctul 10.6.
 Președinte interimar F.R.R. Președinte Comisie Centrală de Unde Scurte

 Cristian TOȘU, YO8CT Ioan-Spiridon MIHAI, YO7CW


Maraton FT8

ȘTIRI din 2024:
•	QSO-urile FT4 sunt acceptate pe 2m și 70cm.
•	Limita inferioară de putere a fost modificată pentru 70 cm. Va fi de 75 W.
•	Punctaj: Un (1) punct per indicativ unic lucrat (indiferent de mod)
Scop:
Activitatea VHF-UHF FT8 este un concurs „DESCHIS”, pentru promovarea activității FT8 și FT4 pe benzile de frecvențe de 2 m, 70 cm și 23 cm.
O activitate crescută va oferi posibilitatea de a lucra cu noi DXCC sau pătrate, de asemenea, poate utiliza propagarea de scurtă durată sau chiar detecta deschideri mari care altfel ar putea trece neobservate.
Cine poate participa?
Fiecare radioamator cu licență valabilă, care acceptă prezentul set de reguli.
Zilele concursului :
din ianuarie până în decembrie 2026
•	În fiecare primă miercuri a fiecărei luni pentru banda de 2 m (FT8:144,174 MHz; FT4:144,170 MHz)
•	În fiecare a doua miercuri a fiecărei luni pentru banda de 70 cm (FT8: 432,174 MHz; FT4 432,170 MHz)
•	În fiecare a treia  miercuri a fiecărei luni pentru banda de 23 cm (în funcție de fiecare mod)

Rundă	            144 MHz	432 MHz	1296 MHz
Runda 1	7 ianuarie	14 ian.	             21 ian.
Runda 2	4 februarie	11 februarie	18 februarie
Runda 3	4 martie	11 martie	18 martie
Runda 4	1 aprilie	8 aprilie	15 aprilie
Runda 5	6 mai	            13 mai	            20 mai
Runda 6	3 iunie	            10 iunie	17 iunie
Runda 7	1 iulie	             8 iulie	            15 iulie
Runda 8	5 august	12 august	19 august
Runda 9	2 septembrie	9 septembrie	16 septembrie
Runda 10	7 octombrie	14 octombrie	21 octombrie
Runda 11	4 noiembrie	11 noiembrie	18 noiembrie
Runda 12	2 decembrie	9 decembrie	16 decembrie

Perioada rundă:
17:00 - 21:00 UTC
Moduri:
2m: FT8 144,174 MHz FT4: 144,170 MHz
70 cm FT8 432,174 MHz FT4: 432,170 MHz
23 cm: FT8 sau orice alt mod digital
Categorii :
 
Putere redusă: LP    2m < 100 wați în orice moment
70 cm < 75 wați în orice moment
23 cm <10 wați în orice moment
   CP = Putere mare
Schimb:
Indicativul de apel și localizatorul grilei principale (4 caractere, de exemplu, KN15).
Multiplicatori:
Multiplicatorul este numărul de locatori diferiți ai grilei principale lucrați pe rundă.
Punctaj:
Un (1) punct per indicativ unic lucrat. Înmulțiți totalul punctelor cu numărul total de locatori de grilă (GL) lucrați. Toate QSO-urile validate prin verificarea încrucișată a jurnalelor primite (indicativ, locator de grilă) vor fi punctate. De asemenea, QSO-ul cu o stație care nu a trimis jurnalul va fi punctat, dacă acea stație apare cel puțin într-un alt jurnal primit, iar în simpla majoritate a jurnalelor primite, stația în cauză apare cu același locator de grilă. Dacă un indicativ apare doar într-un singur jurnal, acesta este un „unic” și va fi validat. În acest caz, se pot solicita dovezi suplimentare. (ALL.TXT, istoric decodare)
Vă rugăm să ne ajutați să validăm cât mai multe QSO-uri, răspândind vestea despre această activitate!
Premii
Certificatele vor fi acordate stației cu cel mai mare punctaj din fiecare categorie/bandă și din fiecare țară.
Jurnale:
Se acceptă doar jurnale electronice în fișiere în format ADIF, separat pentru fiecare bandă.
Numele fișierului de jurnal ar trebui să fie de genul: callsign.adi
Jurnalele trebuie încărcate în maximum 5 (cinci) zile de la sfârșitul fiecărei runde. Jurnalele primite mai târziu de 5 (cinci) zile nu vor fi incluse în rezultate, dar pot fi folosite ca jurnale de verificare. Lista jurnalelor primite va fi publicată pe pagina Jurnale primite .
Rezultatele rundelor și agregatul :
Tabelul cu rezultatele pentru fiecare rundă, precum și cele mai bune rezultate agregate din cele opt runde , vor fi postate pe pagina web a concursului ( www.VHFdx.ro ).
Rezultate finale:
Rezultatele finale vor fi afișate la sfârșitul concursului, după data de 20 decembrie, pentru următoarele categorii:
– 144 MHz LP Single – General și prin DXCC,
– 144 MHz HP Single – General și prin DXCC
– 144 MHz Multi General și prin DXCC
– 432 MHz LP Single – General și prin DXCC
– 432 MHz HP Single – General și prin DXCC
– 432 MHz Multi General și prin DXCC
-LP single la 1296 MHz – General și de DXCC
-1296 Mhz HP Single – General și de DXCC
Observații:
Folosește modul standard FT8. Nu folosește modul VHF Contest!
Utilizarea mai multor semnale simultane (modul vulpe sau similar) este interzisă.
Nu există penalizări pentru QSO-urile duplicate, pur și simplu nu vor fi luate în considerare.
Utilizarea clusterelor DX este permisă în fiecare categorie; cu toate acestea, auto-reperarea este interzisă.
De asemenea, este permisă utilizarea chat-ului ON4KST, doar pentru skeds.
Exemple inacceptabile pentru comunicări pe canalele de chat:
– „Am nevoie doar de ultimele înștiințări...”;
– „ai -19db”;
– „Te copiez. Te rog continuă”;
Suntem încrezători că respectați Codul de conduită DX.
Orice sugestii sunt binevenite: ft8@ft8activity.eu .
Asociația QSO BANAT, YO2KQT



Concursuri Internationale

TRC DX Contest: 0600Z, Oct 3 to 1800Z, Oct 4
 	Status:	Active, but no recent results
 	Geographic Focus:	Worldwide
 	Participation:	Worldwide
 	Mode:	CW, SSB
 	Bands:	160, 80, 40, 20, 15, 10m
 	Classes:	Single Op All Band (CW/SSB/Mixed)(Low/High)
Single Op All Band QRP
Single Op 3 Band (Low/High)
Single Op Single Band
Multi-Single
 	Max operating hours:	24 hrs for single ops, minimum 60 minutes off
 	Max power:	HP: >100W
LP: 100W
QRP: 5W
 	Exchange:	TRC Members: RST + Serial No. + "TRC"
non-TRC Members: RST + Serial No.
 	Work stations:	Once per mode per band
 	QSO Points:	10 points per QSO with TRC member
1 point per QSO with same continent
2 points per QSO with different continent
1 point per QSO between TRC members
 	Multipliers:	Each TRC member country once per band per mode
Each country once per band per mode
 	Score Calculation:	Total score = total QSO points x total mults
 	Submit logs by:	1800Z October 11, 2026
 	E-mail logs to:	logs-trcdxc[at]trcdx[dot]org
 	Upload log at:	https://trcdx.org/upload-logs/
 	Mail logs to:	Atanas Kolev
PO Box 49
6100 Kazanlak
Bulgaria
 	Find rules at:	https://trcdx.org/rules-trc-dx/

 	 	 
Oceania DX Contest, Phone: 0600Z, Oct 3 to 0600Z, Oct 4
 	Geographic Focus:	Oceania
 	Participation:	Worldwide
 	Mode:	Phone
 	Bands:	160, 80, 40, 20, 15, 10m
 	Classes:	Single Op All Band (QRP/Low/High)
Single Op Single Band (QRP/Low/High)
Multi-One
Multi-Two
Multi-Multi
SWL
 	Max power:	HP: 1500 watts
LP: 100 watts
 	Exchange:	RS + Serial No.
 	Work stations:	Once per band
 	QSO Points:	20 points per 160m QSO
10 points per 80m QSO
5 points per 40m QSO
1 point per 20m QSO
2 points per 15m QSO
3 points per 10m QSO
0 points per QSO between two non-OC stations
 	Multipliers:	Each prefix once per band
Non-OC prefixes do not count as mults for non-OC stations
 	Score Calculation:	Total score = total QSO points x total mults
 	Submit logs by:	October 25, 2026
 	E-mail logs to:	(none)
 	Upload log at:	https://ocdx.contesting.com/
 	Mail logs to:	Oceania DX Contest
PO Box 21088
Little Lonsdale Street
Victoria 8011
Australia
 	Web-to-Cabrillo form:	http://www.b4h.net/cabforms/oceaniadxssb_cab.php
 	Find rules at:	https://www.oceaniadxcontest.com/

 	 	 
German Telegraphy Contest: 0700Z-1000Z, Oct 3
 	Geographic Focus:	Germany
 	Participation:	Worldwide
 	Mode:	CW
 	Bands:	80, 40m
 	Classes:	Single Op (QRP/Low/High)
SWL
 	Max power:	HP: >100 watts
LP: 100 watts
QRP: 5 watts
 	Exchange:	DL: RST + LDK
non-DL: RST
 	Work stations:	Once per band
 	QSO Points:	1 point per QSO
2 points per QSO with club station of sponsoring club (see rules)
 	Multipliers:	(none)
 	Score Calculation:	Total score = total QSO points
 	Submit logs by:	October 17, 2026
 	E-mail logs to:	dtc[at]agcw[dot]de
 	Upload log at:	http://contest.agcw.de/dtc/
 	Mail logs to:	(none)
 	Find rules at:	https://www.agcw.de/contest/dtc/


 	 	 
Russian WW Digital Contest: 1200Z, Oct 3 to 1159Z, Oct 4
 	Geographic Focus:	Worldwide
 	Participation:	Worldwide
 	Mode:	BPSK63, RTTY
 	Bands:	160, 80, 40, 20, 15, 10m
 	Classes:	Single Op All Bands (QRP/High)
Single Op All Bands Junior
Single Op Low Bands
Single Op High Bands
Single Op RTTY
Single Op BPSK
Multi-One
Multi-One Junior
 	Max power:	HP: 100 watts
QRP: 5 watts
 	Exchange:	UA: RST(Q) + 2-character oblast code
non-UA: RST(Q) + QSO No.
 	Work stations:	Once per band per mode (see rules)
 	QSO Points:	(see rules)
 	Multipliers:	Each DXCC country once per mode per band
Each oblast once per mode per band
 	Score Calculation:	Total score = total QSO points x total mults
 	Submit logs by:	2359Z October 9, 2026
 	E-mail logs to:	rusww[at]rdrclub[dot]ru
 	Upload log at:	https://ua9qcq.com/hf-logs.php
 	Mail logs to:	(none)
 	Find rules at:	http://www.rdrclub.ru/rdrc-news/russian-ww-digital-contest/51-rus-ww-digi-rules


 	 	 
IARU Region 1 UHF/Microwaves Contest: 1400Z, Oct 3 to 1400Z, Oct 4
 	Geographic Focus:	Europe
 	Participation:	Europe
 	Mode:	All
 	Bands:	435 MHz, 1.3 GHz, 2.4 GHz, 3.4 GHz, 5.7 GHz, 10 GHz, Millimetre
 	Classes:	Single Op (6/24)(Low/High)
Multi-Op (6/24)(Low/High)
 	Exchange:	RS(T) + QSO No. + 6-character grid square
 	QSO Points:	1 point per km between stations multiplied by band factor
 	Multipliers:	(none)
 	Score Calculation:	Total score = total QSO points
 	Submit logs by:	October 12, 2026
 	E-mail logs to:	(none
 	Upload log at:	https://iaru.oevsv.at/
 	Mail logs to:	(none)
 	Find rules at:	https://www.iaru-r1.org/wp-content/uploads/2026/09/Rules-IARU-R1-VHF-up-Contests.pdf

Episodul 1: Geniul superheterodinei și cum a fost schimbată recepția radio pentru totdeauna (1918)
​Dragi ascultători ai emisiunii QTC,
​După ce am explorat componentele pasive și semiconductoarele, astăzi începem o miniserie dedicată celui mai mare geniu din istoria radiotehnicii: americanul Edwin Howard Armstrong. Este omul care nu doar că a înțeles undele radio, dar le-a îmblânzit și le-a oferit o claritate la care pionierii doar visau.
​Astăzi vorbim despre arhitectura superheterodină — conceptul care stă la baza tuturor receptoarelor radio construite în ultimul secol.
​1. Frustrarea pionierilor: Receptoarele TRF și „acordul pe trei mâini”
​În primii ani ai radioului, receptoarele foloseau arhitectura TRF (Tuned Radio Frequency — Frecvență Radio Acordată). Pentru a amplifica un semnal slab, constructorii înșirau 3, 4 sau chiar 5 etaje de amplificare RF în cascadă.
​Problema? Fiecare etaj avea propriul condensator variabil! Pentru a schimba un post radio, ascultătorul trebuia să rotească simultan 3 sau 4 butoane separate pe panoul frontal, încercând să nimerească exact aceeași frecvență pe toate etajele. Dacă un etaj era puțin dezacordat, semnalul dispărea. Mai mult, la frecvențe înalte, capacitățile parazite ale lămpilor cu vid făceau ca aceste amplificatoare să intre necontrolat în oscilație. Receptorul fluiera, piuia și devenea imposibil de reglat.
​2. Războiul, avioanele germane și scânteia din mintea lui Armstrong (1918)
​În timpul Primului Război Mondial, Edwin Armstrong slujea ca maior în Corpul de Semnalizări al Armatei SUA, fiind detașat la Paris. Misiunea lui era extrem de dificilă: trebuia să găsească o cale de a intercepta comunicațiile radio de înaltă frecvență ale avioanelor de vânătoare germane. Lămpile cu vid de la acea vreme (celebrele triode) pur și simplu nu puteau amplifica direct frecvențe mai mari de 500 kHz fără să intre în oscilație.
​Atunci, Armstrong a avut o idee de o simplitate genială: dacă nu putem amplifica o frecvență atât de înaltă și schimbătoare, de ce să nu o coborâm mai întâi la o frecvență mai mică, fixă, pe care lămpile o pot amplifica impecabil?
​3. Magia matematică: Mixerul, Oscilatorul Local și Frecvența Intermediară (FI)
​Așa s-a născut conceptul de superheterodinare (prescurtare de la Supersonic Heterodyne). Armstrong s-a bazat pe un principiu fizic cunoscut sub numele de „bătăi” (heterodinare): când amesteci două semnale de frecvențe diferite într-un circuit nelinear (mixer), obții la ieșire două noi frecvențe: suma și diferența lor.
​Armstrong a adăugat în receptor un generator propriu de semnal — Oscilatorul Local (VFO).
​Cum funcționează magia?
​Semnalul util de la antenă (F_{RF}) intră în Mixer.
​Oscilatorul Local generează o frecvență (F_{OL}) care urmărește mereu semnalul recepționat, păstrând o diferență fixă.
​La ieșirea mixerului apare o frecvență diferență, fixă și mult mai ușor de procesat, numită Frecvență Intermediară (FI) (F_{FI} = \vert{}F_{RF} - F_{OL}\vert{}).
​Revoluția consta în faptul că toată amplificarea grea și selecția benzii se făceau acum pe o singură frecvență fixă (FI), cu filtre bine acordate o singură dată din fabrică! Utilizatorul nu mai trebuia să rotească 4 butoane, ci unul singur: cel care schimba frecvența Oscilatorului Local.
​4. „Fanta-fantomă” și secretul celor 455 kHz
​Însă noua arhitectură a adus o nouă provocare tehnică: Frecvența Imagine.
​Pentru că mixerul calculează doar diferența matematică dintre frecvențe, el nu știe dacă semnalul util vine de deasupra sau de dedesubtul frecvenței oscilatorului local. De exemplu, dacă oscilatorul local este pe 1455 kHz și vrem să recepționăm un post pe 1000 kHz, obținem o diferență FI de 455 kHz. Dar dacă la antenă apare un alt semnal puternic pe 1910 kHz, diferența față de oscilator este TOT de 455 kHz! Receptorul le va recepționa pe amândouă suprapuse — semnalul pe 1910 kHz fiind celebra „frecvență imagine”.
​Pentru a rezolva această problemă, inginerii au realizat două lucruri esențiale:
​Au adăugat un prefiltru RF la intrarea în mixer (filtrul de bandă), pentru a bloca frecvența imagine înainte de mixare.
​Au standardizat valoarea Frecvenței Intermediare pe 455 kHz pentru undele medii și lungi (iar ulterior 10,7 MHz pentru FM și 21,4 MHz / 45 MHz sau mai sus pentru US/UHF). Valoarea de 455 kHz nu a fost aleasă la întâmplare: era suficient de joasă pentru ca transformatoarele de FI (celebrele „oale” de ferită acordate) să ofere o amplificare uriașă și o selectivitate extrem de strânsă, dar suficient de mare încât frecvența imagine să fie împinsă departe de semnalul util, putând fi ușor filtrată la intrare!
​5. Brevetul din 1919 și moștenirea lui Armstrong
​Armstrong a brevetat receptoarele superheterodină în 1919 (U.S. Patent 1,342,885). Inițial, circuitul era considerat prea complex pentru consumatorii de rând deoarece folosea 8 sau 9 lămpi cu vid. Însă în anii '20, când corporația RCA a cumpărat brevetul și a simplificat schema, superheterodina a explodat pe piață. Din acel moment, orice radio din lume — de la aparatele cu lămpi din sufrageriile bunicilor, la transceiverele clasice cu dublă și triplă schimbare de frecvență (precum legendarele stații Yaesu, Kenwood sau Icom) — s-a bazat pe geniala idee a lui Armstrong.
​Unde pot aprofunda ascultătorii? (Surse istorice și tehnice verificate)
​Pentru colegii pasionați care doresc să studieze brevetul original și schemele matematice folosite de Armstrong, recomandăm următoarele resurse oficiale:
​U.S. Patent Office — Brevetul US1342885A (1920):
​Cererea depusă de Edwin H. Armstrong sub titlul „Method of Receiving High-Frequency Oscillations” — documentul original în care explică heterodinarea, circuitul FI și respingerea frecvenței imagine.
​IEEE History Center & ETHW (ethw.org):
​Articolul monografic „Edwin H. Armstrong and the Superheterodyne Receiver”, care detaliază experimentele făcute de Armstrong în laboratorul din Paris în 1918.
​Manualele Tehnice ARRL & RSGB (ARRL Handbook):
​Capitolele dedicate arhitecturilor de receptoare (Superheterodyne Receivers, IF Amplifiers, Mixers and Image Frequency Rejection), unde este explicată matematica alegerii frecvențelor intermediare.
​Columbia University Archives (Arhivele Universității Columbia):
​Colecția de note de laborator ale lui Armstrong (unde a fost profesor la catedra de inginerie electrică).
​În episodul viitor, vom continua povestea acestui geniu neîntrecut și vom afla cum Armstrong a pornit un adevărat război împotriva zgomotului atmosferic, inventând modulația în frecvență (FM) și înfruntând giganții industriei americane.
​Vă mulțumesc pentru atenție, 73 și audiție plăcută în continuare!

​Episodul 2: Magia FM-ului, lupta cu zgomotul și tragedia unui geniu neînțeles
​Dragi ascultători ai emisiunii QTC,
​Continuăm astăzi miniseria dedicată geniului Edwin Howard Armstrong. În episodul anterior am văzut cum a schimbat lumea radioului prin inventarea superheterodinei. Însă Armstrong nu s-a oprit aici. El avea un vis care părea imposibil pentru inginerii anilor '20: să elimine definitiv pârâiturile și paraziții atmosferici din recepția radio.
​Aceasta este povestea nașterii Modulației în Frecvență (FM) și a războiului dramatic care a urmat.
​1. Marele dușman: Zgomotul din modulația în amplitudine (AM)
​În anii '20 și '30, întreaga lume asculta radio în modulație în amplitudine (AM). Însă AM-ul are o mare problemă fundamentală: undele radio își modifică amplitudinea (înălțimea) pentru a purta semnalul audio. Din păcate, descărcările electrice din atmosferă (fulgerele, furtunile), dar și motoarele electrice sau sistemele de aprindere ale mașinilor creează tot impulsuri de amplitudine.
​Pentru un receptor AM, un pârâit de fulger arată EXACT ca un semnal radio foarte puternic. Rezultatul? Muzica și vocea erau mereu însoțite de un fâșâit și de pocnete insuportabile. Marii fizicieni ai vremii, inclusiv matematicienii de la AT&T, declaraseră oficial că zgomotul atmosferic este o problemă a naturii ce nu poate fi rezolvată niciodată.
​2. Ideea eretică a lui Armstrong: Schimbă frecvența, nu amplitudinea!
​Armstrong a refuzat să accepte acest verdict. În loc să varieze înălțimea undei (amplitudinea), el s-a întrebat: ce-ar fi dacă am lăsa amplitudinea perfect constantă și am varia foarte rapid FRECVENȚA undei purtătoare în ritmul muzicii?
​Lumea academică a râs de el, susținând că lărgimea de bandă necesară ar fi uriașă și imposibil de gestionat. Însă în 1933, după ani de muncă solitară în subsolul Universității Columbia, Armstrong a brevetat sistemul de Modulație în Frecvență (FM).
​Marea lui găselniță tehnică a fost limitatorul de amplitudine din receptor. Receptorul FM pur și simplu „tăia” toate variațiile de amplitudine (unde stăteau paraziții și pârâiturile) și citea doar variațiile de frecvență. Rezultatul a fost uluitor: o liniște de fundal absolută și un sunet de o fidelitate înaltă, de la cele mai joase basuri până la cele mai înalte note ale unei orchestre.
​3. Demonstrația istorică din turnul Empire State Building (1935)
​În noiembrie 1935, Armstrong a făcut o demonstrație publică rămasă în istorie. A instalat un emițător FM experimental în vârful clădirii Empire State Building din New York și a transmis un semnal către o sală plină de ingineri aflată la 85 km depărtare.
​Când a dat drumul la transmisie, din difuzor nu s-a auzit niciun fâșâit. A urmat sunetul unui pahar de cristal în care se turna apă, bătaia unui chibrit și ciripitul unui pițigoi. Sunetul era atât de clar încât cei prezenți au crezut că cineva se află în spatele cortinei!
​4. Războiul Corporațiilor și Tragedia
​Aici povestea ia o întorsătură dramatică. Prietenul de o viață al lui Armstrong, David Sarnoff (președintele gigantului RCA), a realizat imediat pericolul. FM-ul era atât de superior, încât amenința să facă depășite toate stațiile și receptoarele AM în care RCA investise sute de milioane de dolari.
​În loc să îmbrățișeze invenția, RCA a pornit un război total împotriva lui Armstrong:
​Au făcut lobby la Comisia Federală de Comunicații (FCC) și au mutat peste noapte banda alocată FM-ului (schimbând frecvențele de la 42-50 MHz la banda actuală de 88-108 MHz), făcând peste noapte inutile toate cele 400.000 de receptoare FM pe care Armstrong le construise deja.
​Au refuzat să-i plătească drepturile de autor (royalties) pentru brevete, deși foloseau circuitele lui FM în receptoarele de televiziune.
​L-au târât pe Armstrong în procese de brevet interminabile care au durat peste o decadă, secătuindu-i întreaga avere și energie.
​Epuizat fizic, ruinat financiar și profund trădat de industrie, la 31 ianuarie 1954, Edwin Howard Armstrong îmbracă pardesiul, își pune mănușile și părăsește această lume pătrunzând în istorie.
​5. Dreptatea ulterioară și moștenirea
​Văduva sa, Marion Armstrong, a continuat lupta în instanțe. Câțiva ani mai târziu, judecătorii au dat câștig de cauză definitiv familiei Armstrong, recunoscând că corporațiile au încălcat ilegal brevetele sale FM și obligând RCA să plătească daune uriașe.
​Astăzi, Edwin Armstrong este recunoscut oficial ca tatăl radioului modern. Fie că ascultăm un post FM în mașină, fie că folosim comunicațiile radio în VHF/UHF sau stațiile noastre de radioamator în modulație de frecvență, îi datorăm totul omului care a refuzat să creadă că zgomotul nu poate fi învins.
​Unde pot aprofunda ascultătorii? (Surse istorice verificate)
​Pentru colegii și tinerii care doresc să studieze actele și istoria documentată a acestei bătălii tehnologice:
​U.S. Patent Office — Brevetul US1941001A (1933):
​Brevetul original acordat lui Edwin H. Armstrong pentru „System of Frequency Modulation”.
​Cartea biografică de referință:
​„Man of High Fidelity: Edwin Howard Armstrong” scrisă de Lawrence Lessing — cea mai detaliată biografie scrisă pe baza documentelor de familie și a notelor de laborator.
​Documentarul PBS — „Empire of the Air: The Men Who Made Radio” (de Ken Burns):
​Un film documentar excepțional care prezintă rivalitatea dintre Armstrong, De Forest și David Sarnoff.
​IEEE History Center (ethw.org):
​Arhiva privind „Frequency Modulation (FM) Development”, cu detaliile tehnice ale trecerii de la banda veche de 40 MHz la banda modernă de 88-108 MHz.
​Vă mulțumesc pentru atenție, 73 și audiție plăcută în continuare!

